[{"text_idx": "#000002", "text": "Yn ogystal a\u0302 gwaith yn yr Ysgol Sul a\u2019r Eglwys mae datblygu ffydd ar yr aelwyd hefyd yn bwysig. Mae cyfleoedd i deuluoedd rannu storia\u0302u a gweithgareddau fydd yn helpu i wreiddio plant a phobl ifanc yng ngwirioneddau\u2019r Efengyl."}, {"text_idx": "#000003", "text": "Isod ceir gwefan sy\u2019n llawn syniadau yngly\u0302n a\u0302 chyflwyno\u2019r ffydd yn y cartref:"}, {"text_idx": "#000004", "text": "Mae hwn yn adnodd newydd, lle nad oes angen prynu yr un llyfr, gan bod modd lawr lwytho\u2019r poster a defnyddio gwefan beibl.net er mwyn cael y stori\u0308au i gyd. Mae Cyngor Ysgolion Sul yn annog teuluoedd i ddarllen 52 hanes o\u2019r Beibl mewn cyfnod o flwyddyn \u2013 gan ddechrau ar unrhyw adeg cyfleus. Trwy wneud hynny ceir taith synhwyrol trwy brif lyfrau a themau y Beibl."}, {"text_idx": "#000005", "text": "Y cyfan sydd angen ei wneud yw lawr lwytho poster sy\u2019n cynnwys y rhaglen am y flwyddyn. Gellir un ai argraffu y fersiwn llawn A3 neu argraffu\u2019r ddau hanner maint A4, a\u2019i gludio at ei gilydd i geu un poster maint A3."}, {"text_idx": "#000006", "text": "Dylid caniatau tua 20 munud yn wythnosol ar gyfer gwneud hyn. Awgrymir cytuno ar amser penodol i wneud hyn bob wythnos, fel bore neu nos Sul, er mwyn hwyluso\u2019r drefn."}, {"text_idx": "#000007", "text": "Wedi darllen yr hanes, amgrymir cyd-drafod y pwyntiau canlynol yn wythnosol:"}, {"text_idx": "#000008", "text": "1. Pa agwedd o\u2019r stori ddaru eich cyffroi, ac sy\u2019n fwya rhyfeddol?\n2. Beth gredwch chi mae\u2019r darn yma yn ei ddweud wrthym am natur Duw?\n3. Beth ddysgoch chi am y bobl oedd yn rhan o\u2019r hanes arbennig yma?\n4. Be gredwch chi mae\u2019r hanes yma yn ei ddweud wrthym ni heddiw?\n5. Beth fedrwn ni wneud mewn ymateb i ddarllen y stori yma?"}, {"text_idx": "#000009", "text": "Yna anogir pawb i dreulio amser byr mewn gweddi cyn dod a\u2019r cyfnod o gwmpas y bwrdd i ben."}, {"text_idx": "#000010", "text": "I\u2019r perwyl hynny mae Cyngor Ysgolion Sul wedi datblygu adnodd newydd mewn cyswllt gydag elusen Godventure, i baratoi pecyn Cymraeg sy\u2019n cynnwys cylchgrawn maint A5 i blant, sy\u2019n agor i fyny i greu poster A3 lliwgar gyda digon o le i ysgrifennu a lliwio ynddo, ynghyd a\u0302 25 o sticeri a 4 cerdyn post lliwgar sy\u2019n cynnwys ge\u0302m, adnod i\u2019n calonogi a syniadau crefft."}, {"text_idx": "#000011", "text": "Mae\u2019r pecyn yn dilyn thema \u2018gobaith\u2019 ac yn ein hatgoffa o adnod yn Eseia, \u2018Bydd y rhai sy\u2019n pwyso ar yr Arglwydd yn cael nerth newydd\u2019. Mae\u2019r cyfan oll yn dod mewn amlen, yn barod i roi stamp arferol ail ddosbarth arno, er mwyn eu postio i gartrefi plant a theuluoedd. Ni fydd yr amlen wedi ei selio, felly fe fydd modd i chi gynnwys neges bersonol i mewn ynddo cyn ei yrru."}, {"text_idx": "#000012", "text": "Dyma ffordd rhwydd a rhad o atgoffa criw ein hysgolion Sul bod yr eglwys dal yno ac am gadw mewn cyswllt mewn dyddiau heriol."}, {"text_idx": "#000015", "text": "Mae \u2018What shall we do today?\u2019 (PDF) wedi\u2019i gynllunio fel pecyn i\u2019w anfon dros y we at deuluoedd, ac mae\u2019n llawn syniadau y gellir eu defnyddio yn ystod gwyliau\u2019r haf."}, {"text_idx": "#000016", "text": "Mae \u2018Activities with families this summer\u2019 (PDF) ar gyfer arweinwyr grwpiau i\u2019w helpu i gynllunio gweithgareddau wrth gasglu teuluoedd at ei gilydd mewn ffordd sy\u2019n ddiogel yn ystod pandemig."}, {"text_idx": "#000017", "text": "Yn union o\u2019u dyddiau cynharaf iawn, gall babanod a phlant bach gyfarfod ac adnabod Duw. Mae\u2019n rhaid i rieni a gofalwyr fod yn rhan allweddol o\u2019u helpu i wneud hynny, ac mae eglwysi, ffrindiau a theulu i gyd yn rhan o\u2019r gymuned gefnogol sy\u2019n eu hannog a\u2019u harfogi ar y daith."}, {"text_idx": "#000018", "text": "Mae llyfr Parenting for Faith, Babies and Toddlers: Nurturing your child\u2019s spiritual life gan Rachel Turner, yn eich helpu i fynd ar y daith hon a chefnogi\u2019r rhai yn eich eglwys a\u2019ch cymuned i wneud yr un peth. Mae ar gael am \u00a3 4.99, gyda phrisiau gostyngedig ar gyfer niferoedd."}, {"text_idx": "#000019", "text": "Mae pum fideo fer ar gael hefyd, i gyd yn ymwneud a\u0302 meithrin bywyd ysbrydol eich babi neu blentyn bach, ac maent ar gael yn hollol rhad ac am ddim ar y wefan. Yno hefyd fe welwch ganllawiau y gellir ei lawrlwytho am ddim i\u2019ch helpu i\u2019w defnyddio i gynnal sesiynau mewn grwpiau beichiogrwydd, babanod neu blant bach. Fe\u2019u dyluniwyd i weithio i grwpiau ar-lein ac yn bersonol ac i fod yn hawdd i\u2019r rhai sy\u2019n newydd i ffydd neu sy\u2019n archwilio ffydd yn ogystal a\u0302\u2019r rhai sydd wedi bod yn Gristnogion ers amser maith."}, {"text_idx": "#000021", "text": "Bedydd babanod, neu gwasanaeth diolch/cyflwyno/bendithio plentyn\nMae tri fideo a chanllaw i arweinwyr ar gyfer teuluoedd sy\u2019n dod a\u0302 babanod neu blant ar gyfer bedydd babanod, neu gwasanaeth bendithio ar gael hefyd. Y nod yw cadarnhau\u2019r ymrwymiad a\u2019r penderfyniad y mae\u2019r teulu\u2019n eu gwneud a rhannu syniadau syml, ymarferol ar sut y gallant feithrin ffydd gartref. Maent ar gael am ddim ar y wefan, felly gallir anfon e-bost at rieni gyda\u2019r linc perthnasol, gwylio gyda nhw ar Zoom neu mewn sefyllfa wyneb yn wyneb.\nMae\u2019r tri fideo yn ymdrin a\u0302:"}, {"text_idx": "#000022", "text": "Mae mwy o wybodaeth ar gael o:"}, {"text_idx": "#000023", "text": "Adran \u2018Faith in the home\u2019 ar \nAdran \u2018Faith at Home\u2019 ar wefan: "}, {"text_idx": "#000024", "text": "Yn y ffilm hwn, mae Traci Smith yn siarad am ymwybyddiaeth ofalgar (mindfulness) ac yn cynnig tri ymarferiad syml y gellir eu defnyddio i ddatblygu ymwybyddiaeth ofalgar gartref gydag aelodau\u2019ch teulu."}, {"text_idx": "#000025", "text": "Yn y ffilm hwn, mae Traci Smith yn siarad am dri syniad gwahanol ar gyfer gwasanaethu eraill."}, {"text_idx": "#000026", "text": "Faith at Home: Dinner Time (YouTube)"}, {"text_idx": "#000027", "text": "Yn y ffilm hwn, mae Traci Smith yn siarad am arferion amser cinio ac yn rhoi tair enghraifft o arferion ffydd amser cinio hawdd i\u2019w defnyddio gartref."}, {"text_idx": "#000028", "text": "Yn y ffilm hwn, mae Traci Smith yn siarad am arferion ysbrydol amser gwely ac yn tair disgyblaeth amser gwely syml."}, {"text_idx": "#000029", "text": "Mae ambell ffilm Gristnogol ar gael hefyd i\u2019w gwylio fel teulu. Cliciwch yma am fwy o wybodaeth."}, {"text_idx": "#000031", "text": "Cliciwch YMA i weld ein dewis o feiblau lliw i blant"}, {"text_idx": "#000033", "text": "Ael y Bryn, Chwilog, Pwllheli, Gwynedd"}]